[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "En la finig\u0302anta jaro festis sian centjarig\u0302on la c\u0302efa konkuranto de UEA \u2013 Sennacieca Asocio Tutmonda, kiu fine de la 1920-aj jaroj havis pli ol 6 000 membrojn. Nun restas malpli ol 500. La asocio estas sentabua kunvenejo de malsamideanoj, kiuj kontrau\u0306as c\u0302ian ekspluatadon, rakontas Vinko Markovo."}, {"text_idx": "#000003", "text": "Antau\u0306 cent jaroj, en 1921, estis fondita Sennacieca Asocio Tutmonda (SAT). Ni petis la prezidanton de la plenumkomitato de SAT rakonti pri la historio kaj perspektivoj de la organizaj\u0302o, kiu dum jarcento estis la c\u0302efa alternativo al la politike neu\u0306trala UEA."}, {"text_idx": "#000006", "text": "Kiuj estas la c\u0302efaj aktivaj\u0302oj de SAT? Kiel statas la aferoj de SAT hodiau\u0306 rilate al financoj, revuo, ejo kaj kongresoj?"}, {"text_idx": "#000007", "text": "\u2013 SAT eldonas la dumonatan gazeton Sennaciulo, kun proksimume 40 pag\u0302oj, en kiu la legantoj kaj kontribuantoj povas libere inters\u0302ang\u0302i opiniojn pri c\u0302iuj temoj, kiujn ili pensas traktindaj. C\u0302u pri propra agado, c\u0302u pri g\u0302eneralaj mondproblemoj, c\u0302u pli pri lokaj au\u0306 fakaj aferoj. G\u0302i plie eldonas librojn, nun plejparte pere de sia Eldona Fako Kooperativa. Aparte grava estis la reeldono de PIV en la jaro 2020."}, {"text_idx": "#000010", "text": "\u2013 La pariza sidejo farig\u0302is stokejo kaj arkivejo, en kiu estas tenataj libroj, gazetaj kromekzempleroj kaj historiaj dokumentoj. Unu el tiuj, kiuj dum la lastaj jaroj profitis la eblon esplori en tiu arkivo, estis Mikaelo Brons\u0302tejn, por la preparo de sia j\u0302us premiita romano \u201cMi stelojn jungis al revado\u201d."}, {"text_idx": "#000011", "text": "\u2013 La c\u0302eestaj SAT-kongresoj g\u0302enerale kunigas centon da partoprenantoj. Escepte multnombre vizitata estis la SAT-kongreso en Barcelono, kun 220 alig\u0302intoj en 2019. Tie, apud viglaj debatoj pri la situacio en Katalunio kaj Norda Koreio, estis ric\u0302a kultura programo: koncertoj de Jomo kaj de Kaj Tiel Plu, teatraj\u0302o kaj kabaredaj\u0302oj de Sas\u0302a Pilipovic\u0302, pupteatra spektaklo pri esprimlibereco, kiu antau\u0306e kau\u0306zis enkarcerigon de membroj de la kompanio, kaj lirika spektaklo de Miguel Ferna\u0301ndez, prezentanta la fres\u0302e eldonitan poemaron Rev-ene."}, {"text_idx": "#000012", "text": "\u2013 En 2021 sentig\u0302is jam g\u0302enerala lacig\u0302o de c\u0302iuj pri nur-retaj eventoj. Espereble, post kelkaj monatoj eblos al vojag\u0302emuloj denove fizike renkontig\u0302i en Moskvo, kie estas organizata la venonta SAT-kongreso."}, {"text_idx": "#000013", "text": "Kial oni alig\u0302u al SAT? C\u0302u oni bezonas iun vidpunkton por membrig\u0302i, rilate al sennacieco, socialismo, anarkiismo...?"}, {"text_idx": "#000014", "text": "\u2013 Oni alig\u0302u al SAT unuavice por praktikadi Esperanton diskutante sentabue pri plej diversaj temoj. Tute ne necesas havi jam formitan vidpunkton pri sennacieco, socialismo, anarkiismo, pacismo, virinaj rajtoj, veganismo au\u0306 mediprotekado. Por homoj sen antau\u0306aj scioj pri tiuj temoj, SAT estas la g\u0302usta loko por renkonti diversajn unuopajn aktivulojn el iu specifa tendenco. Cetere, membreco en SAT tute ne malhelpas ankau\u0306 aktivi en aliaj Esperanto-asocioj."}, {"text_idx": "#000015", "text": "Kiom da membroj havas SAT? C\u0302u estas kresko au\u0306 malkresko?"}, {"text_idx": "#000016", "text": "\u2013 Fine de majo 2021, SAT havis iom malpli ol 450 membroj. Dum la lastaj du jardekoj okazis malrapida malkresko, ja antau\u0306 20 jaroj aperis 881 nomoj en la SAT-adresaro. C\u0302iujare dudeko da novuloj alig\u0302as, sed ne c\u0302iuj el ili farig\u0302as dau\u0306raj aktivuloj. Aliflanke multaj delonge fidelaj membroj iom post iom malaktivig\u0302as pro ag\u0302o kaj rilataj sanproblemoj, antau\u0306 ol definitive malaperi. Plie SAT kiel aliaj tradicitipaj asocioj suferas pri la emo de multaj homoj prefere aktivi kadre de malpli formalaj, foje projekt-bazitaj grupoj."}, {"text_idx": "#000017", "text": "\u2013 Tamen la proporcio de mezag\u0302aj aktivuloj kreskas ene de SAT. En 2003 estis nur unu dudekjarulo en la Plenum-Komitato (PK), kaj preskau\u0306 c\u0302iuj ceteraj membroj estis emeritoj. Nun nur unu PK-ano estas emerita, kaj duono de la PK konsistas el homoj, kiuj ag\u0302as inter 35 kaj 40 jaroj. Felic\u0302e inter la nunaj membroj nun ankau\u0306 estas kelkaj dudekjaruloj !"}, {"text_idx": "#000018", "text": "Kio estis la celo de SAT en 1921? C\u0302u g\u0302i sukcesis atingi g\u0302in?"}, {"text_idx": "#000019", "text": "\u2013 La celo de SAT en 1921 estis utiligi Esperanton por la klasaj celoj de la laboristaro tutmonda. Tiu c\u0302i frazo eltenis la tutan jarcenton malgrau\u0306 viglaj diskutoj post la falo de la Berlina muro. Kaj kiel c\u0302iuj certe povas mem sperti en sia c\u0302iutaga vivo, la kapitalisma homekspluatado dau\u0306re ekzistas, sed SAT neniam celis tutsola malaperigi g\u0302in."}, {"text_idx": "#000020", "text": "\u2013 La celo de SAT ekde la komenco estis pli larg\u0302e eduka, kun spaco dedic\u0302ita al pli vasta laborista klerigo. En g\u0302iaj organoj c\u0302iam estis bonvenaj beletraj\u0302oj, c\u0302u tradukitaj el naciaj lingvoj, c\u0302u originale verkitaj de esperantistoj. Per sia eldona agado g\u0302i sendube kontribuis al malfermo de la mensa horizonto de siaj membroj, kaj ec\u0302 de la tuta esperantistaro."}, {"text_idx": "#000021", "text": "Kiuj estis la plej gravaj atingoj de SAT dum la pasintaj cent jaroj? Kiuj estis la plej gravaj eraroj au\u0306 malsukcesoj?"}, {"text_idx": "#000022", "text": "\u2013 SAT sukcesis farig\u0302i dau\u0306ripova inters\u0302ang\u0302ejo. Malgrau\u0306 okazaj esprimoj de maltoleremo en g\u0302iaj vicoj, g\u0302i estas loko, kie eblas praktike uzi Esperanton dum malfermaj diskutoj pri multaj aferoj. Tiu g\u0302enerale supertendenca etoso praktike estas videbla en g\u0302ia eldona laboro, kie aktivuloj kunlaboras tute sendepende de eventualaj politikaj preferoj. Krome SAT grave rolis en la normigo de la nun uzata Esperanto per la produktado de la Plena Vortaro kaj de ilustrita posteulo, PIV."}, {"text_idx": "#000023", "text": "Sovetia stampo eldonita okaze de la SAT-kongreso en Leningrado 1926."}, {"text_idx": "#000024", "text": "\u2013 G\u0302i ankau\u0306 signife kontribuis al la frua diskonigo de la degenero de Sovetio sub la regado de Stalino. Tamen necesas agnoski, ke tio okazis koste de skismo, kiu entute kreis dum jardekoj etoson de mals\u0302ato al politikaj debatoj, precipe c\u0302e tiuj kamaradoj kiuj rekte travivis la s\u0302okan sperton de la skismo. Unu el la rezultoj de tio estis la ne tre vigla apogo de SAT al la hispana revolucio de 1936-1939, foje kun preskau\u0306 rasismaj argumentoj pri diferenco de temperamento inter SAT-anoj el nordo kaj sudo de Eu\u0306ropo. Sed ankau\u0306 pri tio malfacilas g\u0302eneraligi, c\u0302ar samepoke unuopaj SAT-anoj tre aktive enplektig\u0302is en tiuj eventoj."}, {"text_idx": "#000025", "text": "\u2013 En 1968, la redakcio de Sennaciulo rifuzis aperigi artikolon kritikantan la okazigon de la UK en Madrido sub la alta protektado de Francisco Franco. Nur pasintjare, okaze de la centjarig\u0302o de g\u0302ia au\u0306toro, Eduardo Vivancos, tio estis plene riparita per publikigo en Sennaciulo. Indas substreki, ke malgrau\u0306 tiu neaperigo Vivancos restis aktiva SAT-ano, kiu ec\u0302 organizis la unuan ekstereu\u0306ropan kongreson en Toronto en 1973."}, {"text_idx": "#000026", "text": "Kiel aspektas la estonteco por SAT?"}, {"text_idx": "#000027", "text": "\u2013 SAT, kiel c\u0302iuj asocioj, frontas nun, aldone al la lingvaj kaj s\u0302tataj baroj, kiuj bedau\u0306rinde multloke farig\u0302as denove malfacile traireblaj, teknologiajn obstaklojn kiuj plu disigas homojn diversgrade lertajn pri orientig\u0302o en c\u0302iuj ekzistantaj retaj komunumoj. Tamen de pli ol dek jaroj g\u0302i nun funkcias ekskluzive pere de volontula laboro, kaj povas sin apogi sur serioza reto de divers-profilaj aktivuloj. Unu el la agadkampoj, kie lastatampe okazis granda progreso, estis la nutrado de jutuba video-kanalo, en kiu pli ol 50 filmetoj estis enmetitaj en 2021."}, {"text_idx": "#000028", "text": "\u2013 SAT staras sur bazo firmigita de la laboro plenumita dum la unua jarcento de g\u0302ia ekzisto, kiu plu meritas diskonigon kaj detalan pristudon. Se konsideri la tutmondajn defiojn, kiuj trafas la nunan homaron, ne mankas laboro por la venontaj generacioj de kurag\u0302uloj, konsciaj ke gutoj malgrandaj, konstante frapantaj, fine traboros la monton granitan."}, {"text_idx": "#000030", "text": "Eventuala decido pri la vendo de la Centra Oficejo de UEA estu aprobita de la membraro en g\u0302enerala voc\u0302donado. Tiu propono de Dietrich Weidmann ricevis subtenon de multaj komitatanoj de UEA, sed ankau\u0306 akran kritikon. Nun la komitato rete voc\u0302donas pri g\u0302i."}, {"text_idx": "#000032", "text": "Komence de oktobro komitatano Dietrich Weidmann proponis, ke la longe diskutita vendo de la domo c\u0302e Nieuwe Binnenweg 176 okazu nur post aprobo de la membraro, kiu diru sian opinion en g\u0302enerala voc\u0302donado. C\u0302ar la propono ricevis subtenon de aliaj komitatanoj, g\u0302i devas esti formale traktita de la supera decida organo de UEA."}, {"text_idx": "#000033", "text": "La diskuto pri la propono okazis en la komitata listo ekde la 20-a g\u0302is la 28-a de decembro. Spite la jarfinajn festojn g\u0302i estis vigla. Pluraj komitatanoj forte argumentis por ke oni ja lasu la membraron decidi, dum precipe estraranoj opiniis, ke la komitato kiel la supera organo de UEA ne s\u0302ovu la respondecon al la membroj."}, {"text_idx": "#000035", "text": "\u2013 La Komitato jam dedic\u0302is dudekon da kunsidhoroj, la Estraro kaj la G\u0302enerala Direktoro dedic\u0302is pli ol jaron da laboro, kaj c\u0302iuj ni dedic\u0302is multe da tempo por analizi kaj kompreni. La membroj ne estas kaj ne estos pli informitaj ol la Komitato kaj ni devas agnoski, ke estas potenciale maljuste kaj ec\u0302 nekohere nun transdoni al la membroj la devon decidi, skribis vicprezidanto Fernando Maia en la komitata listo."}, {"text_idx": "#000037", "text": "\u2013 Se mi pensas pri la G\u0302enerala Voc\u0302dono kiel ordinara membro de UEA, mi supozeble vidus g\u0302in kiel indikon ke UEA, anstatau\u0306 fokusig\u0302i al konkretaj agadoj por antau\u0306enigi la movadon tutmonde, okupig\u0302as c\u0302efe pri mono kaj nemoveblaj\u0302oj \u2014 demandoj pri kiuj mi, kiel ordinara membro, ne sentas min kompetenta kaj ne volas okupig\u0302i. Lau\u0306 mi, ni komitatanoj devas simple akcepti nian Statutan respondecon fari tiajn decidojn, cele al kiel eble plej bona estonteco por UEA."}, {"text_idx": "#000038", "text": "Ankau\u0306 lia antau\u0306ulo Renato Corsetti kontrau\u0306as g\u0302eneralan voc\u0302donadon pri la vendo:"}, {"text_idx": "#000039", "text": "\u2013 Mi estas devigata konstati, ke mankas la kurag\u0302o fari decidojn kaj respondeci pri ili. Ni diskutas pri c\u0302i tiuj temoj de la UK en Lisbono, kiam ni konstatis la katastrofan situacion de la financa malekvilibro de UEA. De tiam ni diskutas, kion fari. Tute aparte pri la domo en Roterdamo oni petis konsilojn de fakuloj kaj ricevis ilin. Nun estas la vico de la estraro kaj de la komitato decidi. La estraro proponu kaj la komitato akceptu au\u0306 malakceptu. Sed arang\u0302i g\u0302eneralan voc\u0302donon estas nur maniero prokrasti la decidon kaj \u201clavi siajn manojn\u201d pri la afero..."}, {"text_idx": "#000040", "text": "G\u0302enerala direktoro Martin Scha\u0308ffer informis la komitaton, ke la tuta estraro kontrau\u0306as la ideon de g\u0302enerala voc\u0302dono. Lau\u0306 li tia voc\u0302dono ec\u0302 ne estus demokratia, sed \u201cfeu\u0306disma\u201d:"}, {"text_idx": "#000041", "text": "\u2013 Kelkaj komitatanoj dum la diskuto liveris malpravajn argumentojn, dirante ke la membroj decidu. Tamen lau\u0306 nia statuto c\u0302efe decidas la fortaj landaj asocioj, do tute ne la membroj, kiel kelkaj volas kredigi."}, {"text_idx": "#000042", "text": "Dietrich Weidmann, kiu proponis la g\u0302eneralan voc\u0302donadon, argumentis, ke g\u0302i estas bezonata por ke la membroj povu diri sian opinion:"}, {"text_idx": "#000043", "text": "\u2013 Se ni prenas tiel gravan decidon sen demandi niajn membrojn, tiam tiuj, kiuj kontrau\u0306as tian decidon eterne deklaros, ke tia decido estis farita kontrau\u0306 la volo de la popolo kaj en la kazo de UEA poste balotos per forlaso de nia asocio. Do mi vers\u0302ajne tute prave timas, ke fari tian decidon sen baloto estos je damag\u0302o de nia asocio."}, {"text_idx": "#000045", "text": "\u2013 La UEA-popolo ne iros manifestacii en la stratoj, se la Komitato faros ian nes\u0302atatan decidon. Plej malbon-okaze ili ne remembrig\u0302os. Sed, konsiderante la drastan falegon de la membraro en la lastaj jardekoj, ili ne atendis iajn decidojn de la Komitato au\u0306 Estraro por forlasi la Asocion. Mia teorio estas simple, ke la homoj forlasas la asociojn (ne nur UEA), konsiderante, ke ili ne plu bezonas ilin."}, {"text_idx": "#000046", "text": "Por g\u0302enerala voc\u0302donado argumentis aliflanke la antau\u0306a g\u0302enerala direktoro Osmo Buller, kiu opiniis, ke oni tute ne vendu la domon:"}, {"text_idx": "#000047", "text": "\u2013 La vendemuloj fajfas pri la granda simbola signifo de la domo al UEA kaj g\u0302ia membraro, ec\u0302 al esperantistoj pli vaste. La argumentado por la vendo estas pure burokratisma-librotenista kaj ignoras tiun aspekton. Mi trovas tute pravigebla elspezo fari c\u0302ion farendan en la domo por plenumi la novajn energipostulojn. Mi ne farus tion por poste vendi au\u0306 ludoni la domon, sed por plu havi g\u0302in kiel la koron de UEA, dedic\u0302ante pli da c\u0302ambroj al la biblioteko kaj arkivo kaj al esperantistaj kaj aliaj arang\u0302oj, ankau\u0306 kun enspeziga celo."}, {"text_idx": "#000048", "text": "En pluraj mesag\u0302oj por la proponata g\u0302enerala voc\u0302donado argumentis Franc\u0327ois Lo Jacomo. Lau\u0306 li, efektive temas pri s\u0302ang\u0302o de sidejo, ec\u0302 se g\u0302i formale restos en la sama urbo:"}, {"text_idx": "#000049", "text": "\u2013 La nova sidejo, se okazos la vendo, estos malpli centra c\u0302ar plejmulto el la agadoj okazos aliloke, kaj malpli c\u0302efa c\u0302ar supozeble la oficejo en Slovakio estos pli granda ol la restanta butiko en Roterdamo."}, {"text_idx": "#000050", "text": "\u2013 Kiel prave argumentis Osmo, s\u0302ang\u0302o de sidejo ne estas nur financa operacio, g\u0302i havas ankau\u0306 multajn aliajn dimensiojn, simbolan, praktikan ktp... kaj ec\u0302 se ni dedic\u0302is multajn horojn al tiu c\u0302i debatado, ni tro koncentrig\u0302is pri la financaj argumentoj, kaj niaj membroj apenau\u0306 scias pri nia debato kaj interpretos la vendon kiel perdon de nia kerno. Se la decido venos el voc\u0302dono de la tuta membraro, malpli regos la postaj bedau\u0306roj kaj la sento de senpotenco."}, {"text_idx": "#000051", "text": "La debata fazo pri la proponata g\u0302enerala voc\u0302donado finig\u0302is la 28-an de decembro. Nun dum dek tagoj okazos la reta voc\u0302donado, kiu finig\u0302os la 8-an de januaro. Jam post tio okazos diskuto kaj decido pri la eventuala vendo de la domo en Nieuwe Binnenweg 176."}, {"text_idx": "#000052", "text": "Se la domo ja estos vendita, ankorau\u0306 ne tute klaras, kio okazos pri g\u0302ia enhavo. La kongresa fako kaj la libroservo lau\u0306 decido de la komitato estonte estos prizorgataj de la organizaj\u0302o E@I en Slovakio. Kontrakto pri la prizorgado de la kongresa fako jam estas subskribita, sed g\u0302ia enhavo estas nekonata, kaj ankorau\u0306 mankas kontrakto pri la libroservo."}, {"text_idx": "#000053", "text": "La arkivoj de UEA, kaj eventuale parto de la biblioteko Hector Hodler, estos transdonitaj al la Au\u0306stria Nacia Biblioteko en Vieno. Ne klaras, kio okazos pri la cetera parto de la biblioteko, sed lau\u0306 vicprezidanto Fernando Maia tio ne estas problemo:"}, {"text_idx": "#000054", "text": "\u2013 La plano estas, ke se oni decidos por vendo, Slovakio povos akcepti, krom la stoko de la libroservo, eventuale provizore ankau\u0306 la kolekton de la biblioteko. La Komitato jam decidis por la komisio de la kongresa fako kaj la libroservo al Slovakio kaj por la prizorgo de la arkivo al Au\u0306strio. En tiu kunteksto ankau\u0306 la kolekto de la biblioteko povas principe iri al Slovakio."}, {"text_idx": "#000056", "text": "Non toto es mal durante Natal"}, {"text_idx": "#000057", "text": "si tu vive in Bonn"}, {"text_idx": "#000058", "text": "con le fortia de Natal"}, {"text_idx": "#000059", "text": "Novjara Renkontig\u0302o nuligita jam la duan fojon"}, {"text_idx": "#000060", "text": "Ankau\u0306 c\u0302i-jare ne povos okazi la tradicia Novjara Renkontig\u0302o. Pro la j\u0302us enkondukitaj novaj pandemiaj limigoj en Germanio la arang\u0302o estis lastmomente nuligita la 21-an de decembro, malpli ol unu semajnon antau\u0306 g\u0302ia komenco."}, {"text_idx": "#000061", "text": "La Novjaran Renkontig\u0302on kutime partoprenas c\u0302irkau\u0306 200 diversag\u0302aj esperantistoj, ofte ankau\u0306 familioj. La pasintjara, 19-a renkontig\u0302o devis esti nuligita pro la kronvirusa pandemio, sed la organizantoj esperis, ke c\u0302i-jare la situacio permesos renkontig\u0302on."}, {"text_idx": "#000062", "text": "Samkiel pasintjare, ankau\u0306 la c\u0302i-jara arang\u0302o devis okazi en Wiesbaden apud Frankfurto en okcidenta Germanio. La planitaj datoj estis de lundo al lundo, ekde la 27-a de decembro g\u0302is la 3-a de januaro."}, {"text_idx": "#000063", "text": "Pro la pasintjara nuligo, ankau\u0306 la c\u0302i-jare planita arang\u0302o portis la ciferon 19, kaj jam en au\u0306gusto estis kvindeko da alig\u0302intoj, el kiuj duono el ekster Germanio. En decembro la kvanto de alig\u0302intoj atingis nau\u0306dekon."}, {"text_idx": "#000064", "text": "Lau\u0306 la regularo de la planita renkontig\u0302o, c\u0302iuj plenkreskuloj devis au\u0306 esti vakcinitaj au\u0306 havi kuracistan konfirmon, ke vakcinado ne rekomendindas \u2013 au\u0306 esti resanig\u0302intaj post kronvirusa malsano. Krome c\u0302iuj devis fari kronvirusan teston antau\u0306 la renkontig\u0302o. Aldone oni planis, ke la partoprenantoj endome surhavu maskon."}, {"text_idx": "#000065", "text": "Tiuj rimedoj tamen montrig\u0302is nesufic\u0302aj, post kiam la registaro de Germanio la 21-an de decembro anoncis novajn limigojn, kiuj ekvalidos la 28-an de decembro. Lau\u0306 la novaj reguloj interalie estas malpermesitaj privataj kunvenoj kun pli ol dek partoprenantoj."}, {"text_idx": "#000066", "text": "Tuj post la diskonigo de la novaj reguloj la organizantoj de Novjara Renkontig\u0302o kun bedau\u0306ro anoncis la nuligon de la arang\u0302o. La c\u0302eforganizanto Lu Wunsch-Rolshoven skribis en sia Facebook-pag\u0302o:"}, {"text_idx": "#000067", "text": "\u2013 J\u0302us oni decidis ke en c\u0302iuj germanaj landoj plej laste ekde la 28-a de decembro ne plu rajtos okazi privataj kunvenoj de pli ol dek personoj. Mi j\u0302us telefonis kun la junulargastejo pri tio kaj bedau\u0306rinde ne estas alia ebleco ol malanonci NR-on. Mi tre bedau\u0306ras la multan g\u0302enon, kiun tiu tre lastmomenta decido kau\u0306zas. Mi rondleteros poste al la NR-alig\u0302intoj."}, {"text_idx": "#000068", "text": "Esperantisto prezidos la katalunan akademion"}, {"text_idx": "#000069", "text": "Nicolau Dols, esperantisto kaj Esperanta poeto, estas la nova prezidanto de la akademio de la kataluna lingvo. Lau\u0306 li esperantistoj povus profiti de la kataluna sperto: \u201dEkzistas pli grandaj kaj pli ric\u0302aj akademioj de aliaj lingvoj, sed eble ili neniam spertis kion signifas profesie labori por endang\u0302erigita lingvo.\u201d"}, {"text_idx": "#000071", "text": "Nicolau Dols estas profesoro pri Kataluna Filologio en Universitato de Balearaj Insuloj kaj dumviva membro de la kataluna akademio ekde 2014. Esperanton li lernis sufic\u0302e lastatempe, en 2008 \u2013 pro scivolemo kaj enuo, kiel li mem diras:"}, {"text_idx": "#000072", "text": "\u2013 Mi entajpis \u201cEsperanto\u201d en Guglo c\u0302ar mi devis pretigi kurson pri g\u0302enerala lingvistiko, kaj tiam okazis enamig\u0302o ne kun la ideo de esperantismo, sed kun la strukturo de la lingvo."}, {"text_idx": "#000073", "text": "Vendrede la 17-an de decembro li estis elektita prezidanto de la akademio de la kataluna lingvo."}, {"text_idx": "#000074", "text": "Kia estas la akademio, kies prezidanto vi ig\u0302is? Kian rolon g\u0302i havas por la kataluna lingvo, kaj kiel tiu rolo diferencas de la rolo de Akademio de Esperanto?"}, {"text_idx": "#000076", "text": "Nicolau Dols estis elektita prezidanto por kvarjara mandatperiodo, kun la eblo kandidati por pliaj kvar jaroj. Li estas jam la dua esperantisto en tiu posteno."}, {"text_idx": "#000077", "text": "Kiel tio eblas \u2013 c\u0302u katalunaj lingvemuloj estas aparte esperantemaj?"}, {"text_idx": "#000078", "text": "\u2013 Estas bona tradicio pri tio, kaj pli bona g\u0302i estis antau\u0306 la Hispana Enlanda Milito (1936-1939). La alia esperantisto kiu prezidis FS-on estis Carles Riba, famega kataluna poeto kiu gajnis premion en Esperantaj Floraj Ludoj de Barcelono en 1909, kiam li ag\u0302is nur 15 au\u0306 16."}, {"text_idx": "#000079", "text": "Nicolau Dols mem aliflanke en 2017 gajnis la unuan premion en la branc\u0302o Poezio de la Belartaj Konkursoj de UEA per \u201dPasio. Poemo en ses stacioj\u201d. En la kataluna li verkas poezion de multaj jaroj, sed lia unua libroforma poemaro aperis nur en 2020."}, {"text_idx": "#000080", "text": "Kion vi esperas atingi dum via mandatperiodo en la kataluna akademio?"}, {"text_idx": "#000081", "text": "\u2013 Unue pli fortan disvastigadon de nia tasko, kaj, due, la fundamenton de nova oficiala vortaro, nun kiam ni antau\u0306nelonge jam renovigis la oficialan gramatikon kaj ortografion. Krom tio, mi fiere diras ke ni havas ege bonan retan lingvan ilaron, kun serc\u0302ebla korpuso sur tekstoj kun pli ol 90 milionoj da vortoj. G\u0302is nun mi estris la projekton pri parola korpuso, kaj ankau\u0306 g\u0302in mi deziras forte antau\u0306enigi."}, {"text_idx": "#000082", "text": "Esperanto estas ankorau\u0306 juna lingvo, dum la kataluna havas tre longan literaturan tradicion. C\u0302u tamen estas iuj similaj\u0302oj en la evoluo de la du lingvoj, au\u0306 en iliaj respektivaj roloj en la socio?"}, {"text_idx": "#000083", "text": "\u2013 Jes, vi g\u0302uste menciis diferencojn, kaj krom tiuj, la plej grava estas ke la kataluna estas teritoria lingvo, kaj g\u0302i estas kunoficiala en Katalunio, Valencilando kaj la Baleara Insularo (kaj la nura oficiala lingvo de Andoro). Flanke de tio, la persekuto estas certe la plej granda similaj\u0302o inter la situacioj de ambau\u0306 lingvoj. Kaj ni, katalunparolantoj, devas multe zorgi por ne reveni al nigraj epokoj. Fakte nuntempe la minacoj reaperis dum la kruela kaj miaopinie maljusta subpremo de la liberiga movado de Katalunio."}, {"text_idx": "#000084", "text": "C\u0302u esperantistoj lau\u0306 vi ion povus lerni de la aktivuloj de la kataluna lingvo?"}, {"text_idx": "#000085", "text": "\u2013 Mi pensas ke jes, ec\u0302 se la du lingvoj ne havas la saman situacion, kiel mi diras. Mi memoras nun konversacion kun Michael Boris Mandirola antau\u0306 kelkaj jaroj. Tiam li diris \u201cMi neniam vidis junularon tiom lingvokonscian kiel tiu de Katalunio\u201d, kaj mi konfesas ke foje partoprenante junularajn arang\u0302ojn en Majorko pri la kataluna mi multe pensis pri similaj arang\u0302oj pri Esperanto eksterlande."}, {"text_idx": "#000086", "text": "\u2013 Kampanjoj por normaligi la uzadon de la kataluna c\u0302i tie ricevis fortan subtenon de regionaj estraroj, pro tio oni havis la eblon provi diversajn strategiojn. Se temas pri lingva esplorado kaj normigo de la lingvo, mi devas diri ke estas bonegaj lingvistoj en Esperantujo... sed eble niaflanke ni havas pli da subteno kaj rimedoj, kaj pro tio eble ni povas helpi. Kompreneble, ekzistas pli grandaj kaj pli ric\u0302aj akademioj de aliaj lingvoj, sed eble ili neniam spertis kion signifas profesie labori por endang\u0302erigita lingvo."}, {"text_idx": "#000087", "text": "C\u0302u vi mem ne dezirus membri en la Akademio de Esperanto?"}, {"text_idx": "#000088", "text": "\u2013 Mi neniam pensis pri tio pro du kialoj. Unue, mi lernis Esperanton sufic\u0302e malfrue en mia vivo kaj eble pro tio mia Esperanto ne estas sufic\u0302e bona, kaj due, mi havas sufic\u0302e da laboro pri la kataluna! Mi iom esploris pri Esperanto, kaj multe fierigas min aparteni al la instruistaro de la Postdiplomaj Studoj pri Interlingvistiko de Universitato de Poznano. Tie mi instruas fonologion, kaj g\u0302eneralan kaj esperantan, kaj tio, iom da verkado kaj partopreno en esperantaj arang\u0302oj (kiam ili revenos?!) jam kontentigas min."}, {"text_idx": "#000091", "text": "La retejo de C\u0302ina Radio Internacia prezentas multajn bildojn kaj citaj\u0302ojn de la s\u0302tatestro."}, {"text_idx": "#000092", "text": "Jam komence de septembro 2021 multaj rimarkis, ke malaperis la ordinaraj retradiaj elsendoj de C\u0302ina Radio Internacia (C\u0302RI). Responde al demandoj de au\u0306skultantoj, redakciano Lucia Lee skribis en Facebook, ke nova retejo aperos baldau\u0306. Pri la sorto de la elsendoj longe mankis klara informo."}, {"text_idx": "#000093", "text": "En septembro en la retejo aperis ankorau\u0306 du elsendoj, kiuj konsistis el legaj\u0302oj fare de nur unu parolisto, kaj ripetitaj lecionoj de kurso pri la c\u0302ina lingvo. Poste jam nenio aperis."}, {"text_idx": "#000094", "text": "La 19-an de decembro Jianping Zhao, parolisto c\u0302e C\u0302RI, konfirmis al la multjara au\u0306skultanto Suso Moinhos, ke la regulaj elsendoj ne revenos. La argumento por la c\u0302esigo estas, ke radioelsendoj estas eksmoda teknologio. La redakcio plu produktos videojn."}, {"text_idx": "#000095", "text": "La elsendoj de Radio Pekino (poste C\u0302ina Radio Internacia) en Esperanto komencig\u0302is la 19-an de decembro 1964. Komence la elsendoj estis direktitaj al Eu\u0306ropo, kaj duonhoraj programoj au\u0306deblis dufoje semajne. Baldau\u0306 la elsendoj estis direktitaj ankau\u0306 al aliaj mondopartoj, kaj ekde 1979 la programoj ig\u0302is c\u0302iutagaj."}, {"text_idx": "#000096", "text": "En 2002 estis lanc\u0302ita la Esperantlingva retejo de C\u0302RI, kaj ekde 2004 la programoj de C\u0302RI en Esperanto dum iom da tempo ec\u0302 estis elsendataj per mezaj ondoj el Albanio, por pli bona au\u0306debleco en Eu\u0306ropo."}, {"text_idx": "#000097", "text": "La du radiostacioj, kiuj dum jardekoj havis la plej grandan signifon en Esperantujo, estis Pola Radio kaj C\u0302ina Radio Internacia \u2013 ili produktis la plej grandan kvanton da programoj. Post la fermo de la Esperanto-redakcio de Pola Radio en 2011 ties laboron sur volontula bazo dau\u0306rigis Pola Retradio."}, {"text_idx": "#000098", "text": "Diference de Pola Retradio, la Esperanto-redakcio de C\u0302RI plu restas parto de la s\u0302tata propaganda aparato. Ekde 2018 g\u0302i formale estas parto de la propaganda sekcio de la C\u0302ina Komunisma Partio."}, {"text_idx": "#000099", "text": "Aparte rimarkeblas en la retejo la granda kvanto da portretoj kaj citaj\u0302oj el la eldiraj\u0302oj de la s\u0302tatestro. En la plej supra novaj\u0302bloko trovig\u0302as nur artikoloj pri li:"}, {"text_idx": "#000100", "text": "Xi renkontig\u0302is kun modeloj de konstruado por paca C\u0302inio\nXi renkontig\u0302is kun Putin per videoligo\nXi Jinping: fortigi kulturan konscion kaj firmigi kulturan memfidon\nXi Jinping esprimis simpation al usona prezidento pri tornado en Usono\nXi Jinping intervidig\u0302os kun Putin per videoligo"}, {"text_idx": "#000101", "text": "La redakciaj artikoloj evidente sekvas la oficialan linion de la partio kaj la registaro. Responde al kritikoj rilate la situacion de ujguroj en S\u0302ing\u0302jango (Xinjiang), la redakcio sub la titolo \u201dEstos vane rompi al si la kapon por ludi karton pri Xinjiang\u201d rekomendas al kritikantoj anstatau\u0306e okupig\u0302i pri homrajtaj problemoj en siaj propraj landoj:"}, {"text_idx": "#000102", "text": "Samtempe kiam iuj usonanoj abrupte intervenis en alies internajn aferojn. La homrajta demando de Usono estas komplika. Nigrasklava sistemo antau\u0306 cent jaroj, senbrida dungado de infanaj laborantoj en agrikulturo kaj moderna sklavigo de eksteraj enmigrintoj, la c\u0302apo de deviga laboro apartenas al Usono mem."}, {"text_idx": "#000103", "text": "Ekde 1950 g\u0302is 2000 la c\u0302ina s\u0302tato eldonis ankau\u0306 tutmonde popularan revuon pri C\u0302inio en Esperanto, El Popola C\u0302inio. Post la malfondo de la papera revuo parte similaj enhavoj aperas en la multlingva C\u0302ina Interreta Informa Centro."}, {"text_idx": "#000104", "text": "Antau\u0306 cent jaroj: Privat pri decembro 1859"}, {"text_idx": "#000105", "text": "En la arkivo de la ne plu aktiva Esperanto-klubo de Lund troveblas kolekto de valoraj periodaj\u0302oj de diversaj jardekoj. Dum la venonta jaro ni en la rubriko \u201dAntau\u0306 cent jaroj\u201d republikigos diversmaniere atentindajn elc\u0302erpaj\u0302ojn. En decembro 1921 Edmond Privat en la c\u0302efartikolo de la revuo Esperanto memorigis pri la signifo de la c\u0302efa Esperantista festotago."}, {"text_idx": "#000106", "text": "Edmond Privat (1889\u20131962) lernis Esperanton junag\u0302e kaj partoprenis jam la kongreson en Bulonjo 1905. Li estis unu el la plej maturaj poetoj de la frua Esperanto-literaturo, unu el la c\u0302efaj gvidantoj de UEA, kaj apud Lapenna la plej elstara oratoro de la movado. En 1920-1934 li estis la redaktoro de la revuo Esperanto, en kiu decembre de 1922 aperis c\u0302i tiu artikolo."}, {"text_idx": "#000108", "text": "Je tiu dato naskig\u0302is Zamenhof en Bjalistok, kaj post kelkaj tagoj la Esperantistoj en la tuta mondo festos la sesdek-duan revenon de tiu jam fama tago. Estis tempo, antau\u0306 duoncentjaro, kiam la 15 Decembron festis nur la malgranda rondo de la Zamenhofa familio. Ame lia patrino kisis la knabeton sur la frunto jam pensema. Humile kas\u0302ata en la vasta homaro, nur s\u0302i sole, virino dolc\u0302anima, sciis jam pri lia granda tasko."}, {"text_idx": "#000109", "text": "Ne precize, sed per la nepra certeco de l\u2019 patrina korsento, s\u0302i antau\u0306vidis, ke la fileto iam helpos al homoj sur la tuta terglobo. Kun tia fido s\u0302i festis la 15 Decembron en la ligna domo Bjalistoka kaj poste en malluma strato Varsovia. Sur siaj genuoj s\u0302i tenis lian karan maneton. C\u0302ar tagon ili premis g\u0302in pliposte en kongreso, miloj da homoj c\u0302iulandaj sentas nun ion plibonan en sia vivo."}, {"text_idx": "#000110", "text": "Mortis jam filo kaj patrino. Hodiau\u0306 multe pli vasta \u201drondo familia\u201d festas la datrevenon. Sed la spirito restu sama. C\u0302iuj sentas ke, tiun c\u0302i jaron, la solenaj\u0302o farig\u0302os pli grava."}, {"text_idx": "#000111", "text": "En urboj kaj vilag\u0302oj de kvin kontinentoj la Esperantistoj kunvenos samtempe, samkore, samcele. Dank\u2019 al donaco de Prof. Roy marmoran tabulon ili fiksos al memoro de Zamenhof en Bjalistok sur la domon, kie li naskig\u0302is, en G\u0302enevo sur la domon, kie li log\u0302is por ripozi post la Bulonja Kongreso. C\u0302ie niaj grupoj organizos monkolektojn por starigo de inda monumento en Varsovio."}, {"text_idx": "#000112", "text": "Tiu vespero de komuna rememoro havos apartan signifon. Al la publiko la Esperantistoj klarigos la celon de Zamenhof. Al si mem ili relegos noblajn vortojn de la Majstro. Forgesante en tiu horo barilojn de gentoj kaj lingvoj, landlimoj kaj religioj, miloj da ili rediros samtempe la belan Preg\u0302on sub la verda standardo kaj kantos unuvoc\u0302e la Esperon\u201d. Ili sentos sin vere unu saman grandan familion kaj komprenos, ke la \u201dinterna ideo\u201d ne estas \u201dmalplenaj\u0302o, imagaj\u0302o de personoj nesciantaj pri sociaj demandoj\u201d, kiel skribis iu nove bakita samideano, kiu dividas Esperantistojn inter \u201dburgoj\u201d kaj laboristoj."}, {"text_idx": "#000113", "text": "Tia divido estas fantazia. La grandega plejmulto, preskau\u0306 la tuto de la Esperantistaro estas laboristoj, malric\u0302aj manpenantoj, oficistoj, instruistoj, kiuj malfacile gajnas c\u0302iutagan panon. Tion rimarkis c\u0302iuj eksteruloj ec\u0302 en siaj raportoj pri niaj kongresoj. Inter ni, kapitalistaj espluatantoj kvazau\u0306 tute ne ekzistas, kaj ec\u0302 ric\u0302uloj estas treege malmultaj. Alie ni ne bezonus c\u0302iam plendi pri manko de monrimedoj. Kelkaj donacas al nia movado. Neniu profitas el gi. Esperantismo estas la malplej \u201dburga\u201d movado el c\u0302iuj eblaj, sed g\u0302i staras ekster kaj super c\u0302iuj bataloj inter homoj, egale c\u0302u gentaj au\u0306 klasaj. Enkonduko de klasaj au\u0306 religiaj malamoj en niaj rangoj estus ne nur fantazie kontrau\u0306natura, sed abomena al la memoro de nia Majstro."}, {"text_idx": "#000114", "text": "Nia movado neniel pretendas solvi la industrian problemon, sed tute alian. C\u0302ar neniu el ni oferdonus sian vivon nur por faciligi la korespondadon inter komercistoj, estas fakto, ke nin c\u0302iujn inspiras alta motivo, kiun ni c\u0302erpis el la penso de Zamenhof. G\u0302i ne estas naiva imago, ke c\u0302iuj militoj c\u0302esos pro lernado de mondlingvo, sed sperto, ke Esperanto ebligas rektan interhelpadon kaj fratig\u0302on inter homoj c\u0302iadevenaj kaj ekkreas iom post iom tiun novan supernacian homarecon, kiun revis la plej progresemaj animoj el c\u0302iuj popoloj kaj enskribis sur sian programon c\u0302iuj laboristaj organizoj."}, {"text_idx": "#000115", "text": "Ni do konservu kaj ec\u0302 propagandu niajn ideojn pri socia reorganizo, pri materia rekonstruo, pri tiu au\u0306 alia scienca teorio, sed ni ne postulu de Esperantismo, ke g\u0302i solvu c\u0302ion kaj ni ne kreu malamikojn sub la verda standardo. Estu jam granda g\u0302ojo, ke ni povas kunlabori kun tiom multaj bonvolantoj pri unu punkto de la homa progresado, nome la supernacia spirito, nepre necesa al savo de l\u2019 mondo. Same kiel la rug\u0302a-kruco au\u0306 tutmonda helpmovado al malsataj infanoj, la verda stelo de Zamenhof konas nek Francojn, nek Turkojn, nek burg\u0302ojn, nek revolucianojn, nek budhanojn, nek kristanojn, g\u0302i konas nur homojn."}, {"text_idx": "#000116", "text": "En tia senco ni kunfestos la 15 Decembron, la naskig\u0302on de l\u2019 granda homarano Zamenhof."}, {"text_idx": "#000118", "text": "Dum multaj jaroj mankis en Esperantujo prestig\u0302a literatura premio, donata al jam publikigita verko. C\u0302i-jare unuafoje estis aljug\u0302ita la Lau\u0306ro de la Akademio, kiun povas ricevi verko aperinta dum la lastaj kvin jaroj. La premion ricevis Mikaelo Brons\u0302tejn por sia historia romano \u201dMi stelojn jungis al revado\u201d."}, {"text_idx": "#000120", "text": "La 15-a de decembro estas la tago de la libro celebrata ekde 1927, kiu nun, pli vaste, estas nomata \u201ctago de la esperanta kulturo\u201d, ampleksanta ankau\u0306 muzikon kaj kinarton, do okazo tute tau\u0306ga por celebrado de libropremio."}, {"text_idx": "#000121", "text": "Kiel oni legas en la Historio de la Akademio de Esperanto, p. 276, premio de la Akademio estis atribuata ekde 1918 g\u0302is 1930, post kiam g\u0302i ne plu estis atribuata eble tial, ke necesis sendi al c\u0302iu unuopa el la dek ok akademianoj senpagan ekzempleron, kaj tio estis taksata tro kosta."}, {"text_idx": "#000122", "text": "Intertempe estis reorganizita la tuto de la lingvaj institucioj, malaperis la Lingva Komitato, kaj la statuto de la Akademio, en artikolo 2, diras:"}, {"text_idx": "#000123", "text": "La Akademio esploras c\u0302iajn lingvajn demandojn, kiuj koncernas Esperanton. [...] G\u0302i povas doni premiojn al la au\u0306toroj de la plej bonaj aperintaj verkoj."}, {"text_idx": "#000124", "text": "C\u0302i tiu punkto estis neniam realigita. En la programo de la Literatura Sekcio proponita c\u0302e mia kandidatig\u0302o kiel sekciestro antau\u0306 tri jaroj, estis du eroj: dau\u0306rigo de la \u201cEsperanta antologio\u201d de Auld, kiu alvenas nur g\u0302is 1981, kaj revivigo de la premio por la au\u0306toroj de la plej bonaj aperintaj verkoj."}, {"text_idx": "#000125", "text": "La unua punkto estas dau\u0306re flegata. Koncerne la duan punkton, por helpi la estraron, kiu estis okupita pri aliaj temoj, la literatura sekcio starigis opinisondon inter la gekolegoj, por vidi, c\u0302u la ideo konkretigi tiun eblecon estas favorata; ja la tradicio estis haltinta jam antau\u0306 90 jaroj, la ebleco antau\u0306vidita en la statuto, cetere mem jam 70-jara, estis neniam aplikita, do eblis, ke la ideo de premio ne plu estas c\u0302eesta en la menso de la gekolegoj."}, {"text_idx": "#000126", "text": "Interalie en la 1970-aj estis starigita de la revuo Literatura Foiro la premio \u201cverko de la jaro\u201d, poste \u201cau\u0306toro de la jaro\u201d, en 1984 estis starigita premio Grabowski, en 1990 premio OSIEK, do povis okazi, ke la akademianoj konsiderus kroman premion ne oportuna; nu, tamen la rezulto estis ege pozitiva."}, {"text_idx": "#000127", "text": "La opinisondo, iniciatita kaj surprenita de la Literatura Sekcio, estis granda helpo al la estraro, kiu do havis la nuran taskon okazigi voc\u0302donadon sur jam plugita tereno, el kio rezultis, ke la sekcio proponu regularon; la sekcio redaktis, la gekolegoj proponis amendojn, kaj fine la tuta Akademio aprobis la koncernan regularon, videblan en la retpag\u0302oj de la Akademio."}, {"text_idx": "#000128", "text": "La regularo fiksis premion de 100 eu\u0306roj, kiun disponigis poduone UEA kaj SAT. Ambau\u0306 establoj per tre koraj mesag\u0302oj gratulis al la Akademio la restarigon de la premio, insistante, ke malgrau\u0306 ke diversaj instancoj havas c\u0302iu siajn apartajn celojn, c\u0302iuj tamen agnoskas en la Akademio la superan lingvan instancon."}, {"text_idx": "#000129", "text": "Lau\u0306 la regularo devas esti nomumita j\u0302urio almenau\u0306 kvinmembra, proponita de la Literatura Sekcio kaj aprobita de la Akademio, funkcianta en la nomo de la Akademio; nova j\u0302urio, ne necese malsama de la antau\u0306a, estos nomumita dum la du monatoj post la anonco de la premio."}, {"text_idx": "#000131", "text": "La regularo mencias 5-jaran periodon kaj daton 30 de junio por esti kandidato; c\u0302ar ne c\u0302iuj eldonaj\u0302oj mencias precize la aperdaton (kelkaj mencias la monaton, kelkaj ne), la j\u0302urio konsideris, ke por c\u0302i tiu jaro la 5-jara periodo rilatu al libroj aperintaj en sia unua eldono inter la 1-a de januaro 2016 kaj la 31-a de decembro 2020, kaj prezentitaj antau\u0306 la 30 junio 2021."}, {"text_idx": "#000132", "text": "Lau\u0306 tiu difino venis en konsideron 15 verkoj de 10 verkistoj el 10 landoj. Tri verkoj estis eldonitaj en 2016, du en 2017, neniu en 2018, unu en 2019, nau\u0306 en 2020."}, {"text_idx": "#000133", "text": "Lau\u0306 unuanima voc\u0302donado de la j\u0302urio, la lau\u0306ro de la Akademio por la jaro 2021 estas atribuita al Mikaelo Brons\u0302tejn pro la verko Mi stelojn jungis al revado, 564 pag\u0302oj, eldonita de Impeto en 2016. Al la au\u0306toro, krom la mona premio, iras diplomo."}, {"text_idx": "#000134", "text": "La verko rilatas al la periodo de la vivo en Sovetio, de 1918 g\u0302is1938, komencig\u0302inta kun plej brilaj esperoj kaj finig\u0302inta en tragedio; rolas esperantistoj kaj ilia vivrigardo, kelkaj plene kaj mature figuraj, kelkaj kun pli romaneca rolo. La protagonisto estas Ernest Drezen, kies portreto aperas kovrilpag\u0302e. Enestas amo kaj malespero, nacio baraktanta inter esperoj kaj mizeroj; helpas al klarigo inter fikcio kaj realo pluraj eltranc\u0302aj\u0302oj el tiutempaj Esperanto-gazetoj, kiel Konkordo kaj Sennaciulo, sed ankau\u0306 el ruslingvaj, provizitaj per esperanta traduko."}, {"text_idx": "#000135", "text": "Rolas diversaj esperantistoj; poezie rolas Mih\u0302alski, el kies Prologo estas preskau\u0306 klonita la titolo: fakte la teksto de Mih\u0302alski estas pli estontocela: \u201cmi stelojn jungos al revado\u201d. De li estas ankau\u0306 la versaj komencoj de la sep partoj."}, {"text_idx": "#000136", "text": "Brons\u0302tejn (1949\u2013) jam kelkajn historiajn romanojn verkis, c\u0302iam bazig\u0302ante sur sperto au\u0306 propra au\u0306 rekte c\u0302erpita el la transvivintoj, kaj certe li estas fame konata, ne nur pro siaj romanoj kaj noveloj, sed ankau\u0306 kiel bardo, plurfoje sin prezentinta sursceneje en esperanto-renkontig\u0302oj. Lia tute lasta verko, aperinta antau\u0306 kelkaj semajnoj, estas antologio de esperantaj poetoj en la rusa lingvo (dulingve: La vojo kaj \u041f\u0443\u0442\u044c)."}, {"text_idx": "#000137", "text": "Fakte nacilingvaj antologioj de la esperanta literaturo komencas esti modelo s\u0302atata: tiu de Brons\u0302tejn aldonig\u0302as al angla de Gubbins, al galega de Moinhos, al franca de la Akademio Literatura de Esperanto, kaj baldau\u0306 aperos ankau\u0306 itala, de mi kaj Nicolino Rossi sub la au\u0306spicio de la Esperanta PEN-centro."}, {"text_idx": "#000138", "text": "Al la verko ni bondeziras multe da legantoj; pri g\u0302i jam aperis pluraj recenzoj en la plej legataj gazetoj."}, {"text_idx": "#000140", "text": "Zamenhof, kun sia nedecidema karaktero, estis sub forta influo de la francaj korifeoj de la movado, kaj se tiuj opiniis, ke iuj partoj de la lingvo malhelpas oficialan akcepton de Esperanto, li pretis ignori la Sanktan Fundamenton. La artikolo de Jouko Lindstedt celas prilumi la veran Ludovikon okaze de lia naskig\u0302tago."}, {"text_idx": "#000141", "text": "C\u0302i tiu Zamenhof-tago estas tau\u0306ga momento por iom rigardi malantau\u0306 la sanktulan bildon, kiun ni esperantistoj havas pri la iniciatinto de nia lingvo, kaj trovi tie la homon Zamenhof."}, {"text_idx": "#000142", "text": "Per \u201dsanktula bildo\u201d mi celas la kutiman historion, simpligitan kaj idealigitan, pri la unuaj jardekoj de Esperanto. Lau\u0306 tiu kutima historio, Zamenhof, publikiginte sian genian lingvon en 1887, kurag\u0302e defendis ties bazan strukturon kontrau\u0306 reformemuloj, g\u0302is en la unua kongreso en 1905 la esperantistoj fine akceptis la Fundamenton kiel la nes\u0302ang\u0302eblan bazon de la lingvo. Inter la esperantistoj restis tamen reformemuloj, kiuj en 1907\u20131908 kreis sian propran planlingvon Ido kaj perfide forlasis Esperanton."}, {"text_idx": "#000143", "text": "Sed krom la lingvo, Zamenhof donis al la esperantistoj ankau\u0306 la internan ideon, kiu estas \u201dfrateco kaj justeco inter c\u0302iuj popoloj\u201d (Z en la g\u0302eneva kongreso 1906), \u201dsur neu\u0306trala lingva fundamento forigi la murojn inter la gentoj kaj alkutimigadi la homojn, ke c\u0302iu el ili vidu en sia proksimulo nur homon kaj fraton\u201d (Z en la krakova kongreso 1912)."}, {"text_idx": "#000144", "text": "Estas konate, ke la vera historio estis pli komplikita. Au\u0306 tio devus esti konata, c\u0302ar en 2009 aperis la bonega scienca biografio de Zamenhof, Homarano (dua eldono 2011), verkita de Aleksander Korj\u0302enkov. Jam en 2006 li publikigis Mi estas homo, kolekton de ideologiaj tekstoj de Zamenhof. Multaj pli fruaj biografioj pli similis al hagiografio, celanta plibriligi sanktulan bildon; iliaj au\u0306toroj ne konis c\u0302iujn fontojn, kiujn Korj\u0302enkov skrupule kolektis, nek sciis la rusan lingvon necesan por utiligi tiujn fontojn. Sed bedau\u0306rinde nura aperigo de novaj studoj kaj faktoj ne au\u0306tomate s\u0302ang\u0302as la mitojn kaj rakontojn, kiujn la homoj kutimas kredi."}, {"text_idx": "#000145", "text": "C\u0302i tie mi c\u0302erpos faktojn el Homarano, sed tio ne nepre signifas, ke Korj\u0302enkov samopinius kun mi pri c\u0302iuj interpretoj de tiuj faktoj. Des pli mi rekomendas legi lian libron, se vi tion ne jam faris."}, {"text_idx": "#000146", "text": "Unue do pri la frua historio de Esperanto kaj pri diversaj reform-proponoj. Estas konate, ke en 1894 Zamenhof skizis reformitan Esperanton, kiun la esperantistoj en perletera voc\u0302donado malakceptis (157 neaj voc\u0302oj kontrau\u0306 93 jesaj); kaj ofte oni diras, ke Zamenhof ec\u0302 celis tiun malakcepton kaj arang\u0302is la voc\u0302donadon nur por silentigi la reformemulojn. Kaj lau\u0306 la historio kutime rakontata, la akcepto de la \u201dnetus\u0302ebla\u201d Fundamento en la bulonja kongreso (1905) fine stabiligis la lingvon."}, {"text_idx": "#000147", "text": "Sed apenau\u0306 sekig\u0302is la inko de la Fundamento, Zamenhof komencis ellabori radikalajn reformojn de Esperanto kaj dau\u0306rigis tion, kun interrompoj, g\u0302is la fino de sia vivo. En 1906 li estis ec\u0302 preta rajtigi E\u0301mile Javal fari lingvajn reformojn, kondic\u0302e ke danke al tiuj Esperanto estu akceptita en la francaj lernejoj kiel elektebla fako. En 1906 li ankau\u0306 skribis al la membroj de la nov-establita Lingva Komitato pri reformoj, sed g\u0302ia prezidanto E\u0301mile Boirac rifuzis dissendi lian leteron al la komitatanoj."}, {"text_idx": "#000148", "text": "Simile okazis en 1908, kiam la gvidantoj de Akademio de Esperanto rifuzis plusendi lian cirkuleron pri reformoj. Nur en 1909 la Akademio povis voc\u0302doni pri pluraj reformoproponoj devenantaj de Zamenhof, sed malakceptis c\u0302iujn. La lasta manuskripto adresita de Zamenhof al la esperantistoj en 1915 parolas pri unufoja porc\u0302iama revizio de Esperanto; Edmond Privat, biografiisto de Zamenhof, posedis la manuskripton, sed g\u0302in prisilentis."}, {"text_idx": "#000149", "text": "Formale Zamenhof proponis lingvajn novaj\u0302ojn, kiuj estus uzataj paralele kun la Fundamentaj formoj, sed nuntempe la Akademio ne hezitus deklari multajn el liaj proponoj rekte kontrau\u0306-Fundamentaj. Tiaj proponoj estis forigo de la supersignitaj literoj, forigo au\u0306 libervoligo de la artikolo, malkonstruo de la tabelvorta sistemo, nedeviga akuzativo, nevaria adjektivo, pluralo de la substantivoj per -i anstatau\u0306 -oj, forigo de la vortoj finig\u0302antaj per -au\u0306."}, {"text_idx": "#000150", "text": "Zamenhof, kun nedecidema karaktero, estis sub forta influo de la francaj gvidantoj de la movado, kaj se tiuj opiniis, ke iuj partoj de la lingvo malhelpas oficialan akcepton de Esperanto, ec\u0302 se nur en Francio, Zamenhof parte kredis ilin kaj tiam ne lasis la Fundamenton limigi lin. Li ankau\u0306 mem trovis iujn formojn neoportunaj en uzo. La Fundamento do ne malhelpis, ke Esperanto ekiru la senfinan vojon de lingvaj reformoj kaj eternaj disputoj prilingvaj, sed nian lingvon savis tri faktoj."}, {"text_idx": "#000151", "text": "Unue, la reformemuloj (inkluzive de Zamenhof mem) neniam sukcesis konsenti inter si pri la detaloj de la reformoj kaj ilia amplekso. Due, la granda amaso de la esperantistoj ne volis vidi radikalajn s\u0302ang\u0302ojn en la lingvo, kiun ili jam estis lernintaj kaj uzantaj. Trie, la Ido-skismo altiris la plimulton de la c\u0302efaj reformemuloj al alia planlingvo kaj estis do bonfara por Esperanto. Mi estus preta konkludi, ke la unuecon de Esperanto fine savis nek Zamenhof nek la Fundamento, sed Ido!"}, {"text_idx": "#000152", "text": "Pri la interna ideo ne povas ekzisti dubo, ke g\u0302iaj fruaj vortigoj devenas de Zamenhof mem. Li prezentis g\u0302in en siaj kongresaj paroladoj proprariske, malgrau\u0306 la avertoj de la raciismaj movadaj gvidantoj. G\u0302i estis varme kaj entuziasme akceptata de la esperantistoj. Dufoje en c\u0302iu Universala Kongreso, la himno \u201dLa Espero\u201d skribita de Zamenhof memorigas ankau\u0306 nin nuntempulojn pri la c\u0302efa enhavo de la interna ideo. Tiusence, la esperantistoj vere konas Zamenhofon la ideologon, kvankam ili ne tiel bone konas lin kiel lingvoplananton."}, {"text_idx": "#000153", "text": "La bildo estas tordita iom aliloke. Efektive, Zamenhof dum sia vivo uzis multe da energio por krei ne nur neu\u0306tralan tutmondan lingvon, sed ankau\u0306 neu\u0306tralan tutmondan religion, au\u0306 filozofian-religian ideologion, kies unuaj versioj nomig\u0302is hilelismo sed kiu en siaj pli maturaj versioj (ekde 1906) nomig\u0302is homaranismo. Li ankau\u0306 diversforme planis kreadon de \u201dneu\u0306trala popolo\u201d, al kiu c\u0302iuj homoj povus fine alig\u0302i."}, {"text_idx": "#000154", "text": "Por li, Esperanto estis nur parto de la homaranisma ideologio. Sed en la versio de homaranismo el la 1913-a jaro Esperanto havis malpli grandan rolon kaj ne estis menciita rekte, kaj en la lasta versio, farita en februaro de la 1917-a jaro, Esperanto rolas neniel. Iam mi skribis, ke se Zamenhof nun mirakle revenus en la mondon, li tute ne okupig\u0302us pri lingvaj demandoj, sed komencus energie labori por pli bona interkompreno de kristanoj, islamanoj kaj judoj."}, {"text_idx": "#000155", "text": "La interna ideo estis tiu eta parto de hilelismo-homaranismo, kiun la gvidantoj de la movado, cenzurantaj la kongresajn paroladojn de Zamenhof, permesis priskribi por la esperantistoj. G\u0302i do estis ne la ideologio, kiun Zamenhof kreis por ni, sed g\u0302ia tre modesta surogato, kiu ne tre distingig\u0302as de la ideoj de multaj aliaj mondpacaj kaj humanismaj movadoj, nek fine malhelpis la esperantistojn batali en sianaciaj armeoj dum la mondmilito. Sed kvankam la interna ideo ne distingas esperantismon disde multaj aliaj mondpacaj movadoj, g\u0302i tamen distingas Esperanton disde aliaj lingvoj, kaj eble tio estas la grava afero."}, {"text_idx": "#000156", "text": "Resume, la fruaj jardekoj de Esperanto ne estas priskribeblaj kvazau\u0306 gvidataj de la genio de Zamenhof. Oni havas tri flankojn, kiuj reciproke influas kaj limigas unu la aliajn."}, {"text_idx": "#000157", "text": "Unue, Zamenhof, originala pensulo el Orienta Eu\u0306ropo, neelc\u0302erpebla fonto de grandaj ideoj celantaj s\u0302ang\u0302i la tutan mondon, sed nedecidema kaj ne tre kapabla direkti aliajn homojn. Due, la okcident-eu\u0306ropaj (c\u0302efe francaj) movadestroj, raciistoj, kiuj vidas en Esperanto nur praktikan instrumenton, eventuale plibonigeblan simile al iu ajn laborilo. Trie, la esperantista amaso kiu, kvankam c\u0302iam preta kvereli pri detaloj de la lingvo, ne volas vidi en g\u0302i abruptajn radikalajn s\u0302ang\u0302ojn, kaj kiu pretas akcepti moderan dozon da idealismo kaj interhoma gefrateco, se tio solenigas la kongresojn sed ne postulas tro multe en la c\u0302iutaga vivo."}, {"text_idx": "#000158", "text": "Esperanto, g\u0302iaj movado kaj komunumo, formig\u0302is en tia komplikita interagado. Zamenhof iniciatis g\u0302in, sed jam dum la unuaj jardekoj g\u0302i evoluis lau\u0306 sia propra vojo, parte sendepende de li, parte ec\u0302 kontrau\u0306 lia volo. La \u201dMajstro\u201d estis ne profeta gvidanto de la movado, sed la unua kaj plej sindona esperantisto."}, {"text_idx": "#000160", "text": "Ok legindaj\u0302oj \u2013 el kiuj kelkaj novaj"}, {"text_idx": "#000161", "text": "La 15-a de decembro, la naskig\u0302tago de Ludoviko Zamenhof, ekde 1927 estas la tago de la Esperanta literaturo, la tago de la libro. Tradicie en tiu tago oni ac\u0302etu almenau\u0306 unu libron en Esperanto, do ni petis Sten Johansson, la prizorganton de la retejo Originala Literaturo Esperanta, rekomendi kelkajn havindajn verkojn."}, {"text_idx": "#000162", "text": "El la libroj aperintaj esperantlingve en 2021 mi ne legis tre multajn, do prijug\u0302i la c\u0302i-jaran eldonadon mi certe ne kompetentas. El la manpleno, kiujn mi tamen ja legis, mi s\u0302atus rekomendi ec\u0302 malpli ol manprenon."}, {"text_idx": "#000163", "text": "Unue mi proponus la trian historian romanon de Anna Lo\u0308wenstein: La memoraj\u0302oj de Julia Agripina, 564p, FEL 2021. Same kiel s\u0302ia antau\u0306a romano Morto de artisto, g\u0302i parte temas pri la korupta efiko de potenco, c\u0302i-foje vidate per la okuloj de tre potenca virino. Eble g\u0302i estas la plej lerte kreita g\u0302isnuna verko de Anna."}, {"text_idx": "#000164", "text": "Due mi rekomendus legi la novelaron de Laure Patas d\u2019Illiers: Sur bluaj planedoj, 164p, Espe\u0301ranto France 2021. G\u0302i prezentas sciencfikciajn rakontojn, kie plej gravas la rilatoj inter diversaj homoj kaj ankau\u0306 inter homoj kaj la c\u0302irkau\u0306a medio."}, {"text_idx": "#000165", "text": "Trie mi proponus Trevor Steele: La sangorug\u0302a flago, 165p, FEL 2020. Jes, g\u0302i aperis en la antau\u0306a jaro sed s\u0302ajne enmerkatig\u0302is c\u0302i-jare. En g\u0302i ni sekvas historion pri klasbatalo, rasismo kaj amo en Au\u0306stralio antau\u0306 jarcento."}, {"text_idx": "#000166", "text": "Kvare mi ne povas ne mencii mian propran lastan romanon. Sten Johansson: Secesio, 254p, Mondial 2021. Temas pri provo esplori vivstrategiojn de homoj en loko kaj tempo, kiuj deklaras ilin malplivaloraj, dum la kresko de ekstremdekstraj reg\u0302imoj en centra Eu\u0306ropo inter la du mondmilitoj."}, {"text_idx": "#000167", "text": "Kvine mi g\u0302oje salutas la duan eldonon de la lasta romano de Mikaelo Brons\u0302tejn: Mi stelojn jungis al revado, 564p, Impeto, 2016, 2-a eldono 2021. G\u0302i estas c\u0302efverko ne nur de Brons\u0302tejn mem sed en nia tuta literaturo, temanta pri gravaj epokoj en la historio de Sovetunio kaj de la esperantomovado."}, {"text_idx": "#000168", "text": "Tamen, kial resti nur c\u0302e lastatempaj eldonaj\u0302oj? La Esperanta libromerkato estas tia ke ec\u0302 verkoj aperintaj antau\u0306 multaj jardekoj ofte plu ac\u0302eteblas. Mi proponus:"}, {"text_idx": "#000171", "text": "Ivan S\u0302irjaev: Sen titolo, 336p, Pro Esperanto 1995. Kredeble verkita proksimume en 1920 sed kus\u0302inta manuskripte dum jardekoj. Trafa kaj amuza rakonto pri evoluo de junulo, certe kun membiografiaj trajtoj, de frua bonega stilisto."}, {"text_idx": "#000172", "text": "de plus in plus insonor"}, {"text_idx": "#000173", "text": "ma tu non te torna,"}, {"text_idx": "#000175", "text": "proque le Sol ha morite"}, {"text_idx": "#000176", "text": "e deveni un nunc insuffribile"}, {"text_idx": "#000177", "text": "se torna a fabulas absurde"}, {"text_idx": "#000178", "text": "Proque tu lassa le calde focar,"}, {"text_idx": "#000179", "text": "plenate del riso de nostre infantes?"}, {"text_idx": "#000180", "text": "Nos ha passate periodos difficile"}, {"text_idx": "#000181", "text": "ma io sape que tosto illos finira"}, {"text_idx": "#000182", "text": "Io non pote finir creder"}, {"text_idx": "#000184", "text": "Io extende mi mano a te:"}, {"text_idx": "#000185", "text": "Isto es le mano que ama adjutar te!"}, {"text_idx": "#000188", "text": "Non reguarda in retro, solmente in avante!"}, {"text_idx": "#000189", "text": "Monstra me le via que tu vole vader"}, {"text_idx": "#000190", "text": "como nos vagava in silvas"}, {"text_idx": "#000191", "text": "audiente le canto del aves,"}, {"text_idx": "#000193", "text": "Illos spera que nos revenira"}, {"text_idx": "#000195", "text": "ma le spero me impedi"}, {"text_idx": "#000196", "text": "Cata vice que un umbra se move"}, {"text_idx": "#000198", "text": "Quando le folios sona in le vento"}, {"text_idx": "#000199", "text": "io crede que es tu passos"}, {"text_idx": "#000202", "text": "Io accende un foco in le furno"}, {"text_idx": "#000203", "text": "pro calefacer mi rigide manos"}, {"text_idx": "#000204", "text": "In le calde, amene flammas del furno"}, {"text_idx": "#000205", "text": "io vide multe imagines consolante"}, {"text_idx": "#000206", "text": "Io vide tu facie surridente"}, {"text_idx": "#000207", "text": "e memora tu parolas que me portava joia"}, {"text_idx": "#000208", "text": "Io vide imagines de nostre annos commun"}, {"text_idx": "#000209", "text": "e io me demanda con triste mente"}, {"text_idx": "#000210", "text": "si tu anque memora o jam ha oblidate"}, {"text_idx": "#000211", "text": "Incognite imagines le flammas me monstra"}, {"text_idx": "#000212", "text": "An isto es futur occurrentias"}, {"text_idx": "#000213", "text": "generate de mi mente fatigate?"}, {"text_idx": "#000214", "text": "Io vide como nos es insimul al tabula"}, {"text_idx": "#000215", "text": "e ambe le infantes es ibi"}, {"text_idx": "#000216", "text": "nos parla e nos ride"}, {"text_idx": "#000217", "text": "le vulneres de nostre animas"}, {"text_idx": "#000218", "text": "Post le cena nos nos imbracia,"}, {"text_idx": "#000219", "text": "nos imbracia nostre amate infantes"}, {"text_idx": "#000220", "text": "e lege un conto excitante"}, {"text_idx": "#000221", "text": "Lento le foco se extingue"}, {"text_idx": "#000223", "text": "Io me jace al lecto"}, {"text_idx": "#000224", "text": "e al fin claude le oculos"}, {"text_idx": "#000225", "text": "Pensatas sperantiose me cuna a somno"}, {"text_idx": "#000227", "text": "e pensa que le alba que tosto venira,"}, {"text_idx": "#000228", "text": "sera le alba del amor renascite"}, {"text_idx": "#000230", "text": "e susurrara: \u201dIo te ama\u201d"}, {"text_idx": "#000231", "text": "Ma usque tunc: bon nocte, mi amor"}, {"text_idx": "#000232", "text": "Que fatiga e desperation cedera"}, {"text_idx": "#000233", "text": "faciente placia pro le amor renascite"}, {"text_idx": "#000235", "text": "La SAT-kongreso en Leningrado en 1926 kaj la bicikla vojag\u0302o de Lucien Pe\u0301raire al Eu\u0306razio en 1928-1932 estos du el la temoj de universitata studtago en Parizo. La arang\u0302o okazas lige kun la 100-jarig\u0302o de SAT kaj celas konigi la historion de la laborista Esperanto-movado al la ekstera publiko."}, {"text_idx": "#000236", "text": "Detalo de la afis\u0302o de la Pariza studtago."}, {"text_idx": "#000237", "text": "La c\u0302efa organizo de la laborista Esperanto-movado, SAT (Sennacieca Asocio Tutmonda), fondig\u0302is en 1921 en Prago. G\u0302i kunigas multajn esperantistojn, kiuj ofte aktivas en diversaj maldekstraj tendencoj naciskale, sed dividas la deziron nuligi lingvajn kaj kulturajn barojn por unuigi la luktojn transnacie."}, {"text_idx": "#000238", "text": "Jam okazis c\u0302i-jare kelkaj eventoj por festi tiun centan datrevenon, sed la studtago de Campus Condorcet havas la celon interparoligi esploristojn kaj movadanojn kaj konigi tiun specifan c\u0302apitron de la historio de la laborista movado al ekstera publiko."}, {"text_idx": "#000239", "text": "La laborista esperantista movado fakte radikale kontrau\u0306staras esencismajn interpretojn de internaciismo, konsiderante ke nacioj estas nur grupoj kiuj estig\u0302as, evoluas kaj malaperas pro la interesoj de la burg\u0302aro. G\u0302i konsideras, ke nur Esperanto povas konduki al starigo de monda proleta kulturo kaj egaleca revolucia praktiko, kondic\u0302oj por la emancipig\u0302o de c\u0302iulandaj laboristoj, kunigante la ekspluatatojn de la industriaj landoj kaj tiujn de la kolonioj."}, {"text_idx": "#000240", "text": "Dum la pasinta jarcento, c\u0302i tiu politika pozicio estis vaste diskutata kaj kontrau\u0306starata ene kaj ekstere de la movado. G\u0302i naskis multajn teoriajn opciojn, kaj el tio nutras sin ric\u0302a transnacia kaj sencentra kolektiva sperto. Dank\u2019 al la diverseco de siaj tendencoj, al la 94 internaciaj kongresoj, kiujn g\u0302i organizis en Eu\u0306ropo, Azio kaj en la du Amerikoj, al g\u0302ia kontribuo al beletro kaj parola kulturo, SAT malfermis unikan vojon al la procezoj de socia transformig\u0302o."}, {"text_idx": "#000241", "text": "Okaze de la centjarig\u0302o de la fondig\u0302o de SAT, la studtago de la 17-a de decembro 2021 intencas pritrakti kelkajn epizodojn de tiu malbone konata historio."}, {"text_idx": "#000242", "text": "La renkontig\u0302o okazos c\u0302e Campus Condorcet en Parizo kaj estos partoprenebla ankau\u0306 rete. Sarah Al-Matary (Universite\u0301 Lyon II) prezentos numeron de la revuo Mil Neuf Cent dedic\u0302itan al la lingva demando de la laboristaj internacioj ekde 1864. Sekvos du prelegoj pri Eu\u0306geno Lanti, fondinto de SAT kaj teoriisto de sennaciismo. Darcy Moore (Sidnejo, Au\u0306stralio) prelegos pri la restado de George Orwell en Parizo kaj Ian Rapley (University of Cardiff) pri la vojag\u0302o de Lanti al Japanio kaj japana esperantismo en la jaroj 1930."}, {"text_idx": "#000244", "text": "Venos tiam momento prezenti la projekton \u201cPe\u0301raire cifereca\u201d, kies financado estis j\u0302us aprobita de DIM-MAP, esplorreto pri pasintaj kaj heredaj\u0302aj materialoj subtenata de la Regiono de Ile-de-France, kiu celas dokumenti la historian itineron de c\u0302iaspecaj materialoj. Temas pri interfaka reto, kiu kunigas arkeologojn, paleontologojn, historiistojn kaj arthistoriistojn, kuratorojn, fizikistojn kaj kemiistojn, matematikistojn kaj komputilajn sciencistojn, ktp."}, {"text_idx": "#000246", "text": "Lau\u0306 Sophie David de DIM-MAP, la organizaj\u0302o g\u0302ojas financi la projekton por cifereca muzeo pri la vojag\u0302o de Lucien Pe\u0301raire, gvidatan de CNRS (Nacia Centrejo pri Scienca Esploro) kunlabore kun la asocio Espe\u0301ranto-France kaj INRIA (Nacia Esplorinstituto pri Informadiko kaj Au\u0306tomatiko), c\u0302ar g\u0302i perfekte integrig\u0302as al la kampoj de la esplorreto:"}, {"text_idx": "#000247", "text": "\u2013 La retejo disponigos al c\u0302iu interesig\u0302anto originalajn fontojn, uzante metodojn de ciferecaj homsciencoj. Tiamaniere g\u0302i proponas solvon por protekti heredaj\u0302on en dang\u0302ero de malapero kaj por transdoni g\u0302in. Indas substreki ke la projekto ankau\u0306 posedas veran esplordimension, kontribuante al ellaborado de au\u0306tomata rekonilo por manskribitaj esperantlingvaj tekstoj kaj ankau\u0306 por stenografiaj skribaj\u0302oj. Tiu parto estos ellaborata kaj disvolvata de la kunlaboranta teamo Almanach (INRIA), kiu fakas pri au\u0306tomata komputila lingvoprilaborado."}, {"text_idx": "#000248", "text": "La renkontig\u0302o en Condorcet finig\u0302os per prezentoj de nunaj SAT-aktivuloj, gvidate de la SAT-prezidanto Vinko Markov. Tio malfermos spacon al g\u0302enerala diskuto pri la historia kaj nuna dimensioj de SAT kaj pri g\u0302iaj signifo kaj specifeco meze de la diversaj maldekstraj organizaj\u0302oj."}, {"text_idx": "#000249", "text": "La prelegoj kaj diskutoj estos en la angla, franca, kaj c\u0302e la konkluda sekcio parte en esperanto. Por partopreni surloke au\u0306 rete, alig\u0302o necesas c\u0302e la retejeto de la renkontig\u0302o, kiu entenas pliajn informojn."}, {"text_idx": "#000250", "text": "Mi suspiro es le rivo,"}, {"text_idx": "#000251", "text": "que murmurante caressa petras lisie"}, {"text_idx": "#000253", "text": "Mi suspiro es un nimbo pesante"}, {"text_idx": "#000254", "text": "Mi suspiro es le arbore"}, {"text_idx": "#000255", "text": "que attende le tenere tocco"}, {"text_idx": "#000256", "text": "Mi suspiro es le nocte"}, {"text_idx": "#000257", "text": "de stellas distante ma scintillante"}, {"text_idx": "#000258", "text": "Mi suspiro es le alba"}, {"text_idx": "#000259", "text": "le qual eveliava le spero"}, {"text_idx": "#000260", "text": "Mi suspiro es un heliantho"}, {"text_idx": "#000261", "text": "que torna su facie verso le sol,"}, {"text_idx": "#000262", "text": "Mi suspiro es un homine errante"}, {"text_idx": "#000263", "text": "que sol vaga al via del vita"}, {"text_idx": "#000264", "text": "ma solmente audi le echo"}, {"text_idx": "#000265", "text": "io non pote relaxar me"}, {"text_idx": "#000266", "text": "io me torna e torna in lecto"}, {"text_idx": "#000267", "text": "Quando io claude mi oculos"}, {"text_idx": "#000269", "text": "pois tu es le plus exquisite perfumo"}, {"text_idx": "#000270", "text": "in le pais de amor"}, {"text_idx": "#000271", "text": "pois tu es le plus dulce nectare"}, {"text_idx": "#000273", "text": "e basiar le interior de tu flor"}]